Hermanus Vullisterrein Vaar die Beste — Whale Coast FM
Hermanus Vullisterrein Vaar die Beste
Deur Lambert de Klerk
AfriForum Assistent-koördineerder: Wes-Kaap
AfriForum het vanjaar 53 vullisterreine in al 9 provinsies geoudit as deel van hul nasionale projek om die gehalte van vullisterreine in Suid-Afrika te meet.
Só vergelyk die Wes-Kaap se beste vullisterreine met die swakste:
Die oudit bestaan uit 'n vraelys van 25 vrae wat die minimum vereistes vir vullisterreine in Suid-Afrika meet en sluit faktore soos toegangbeheer, vure, mediese afval, omheining, rehabilitasie, ens. in. 'n Vullisterrein moet minstens 80% kry om aan wetgewing te voldoen. Lambert de Klerk, assistentkoördineerder van AfriForum, sê vyf vullisterreine is in die provinsie geoudit, waarvan slegs twee aan die minimum vereistes voldoen. "Dit verklaar waarom grondwater besoedel is en mediese afval en digte rookwolke ons stede besoedel," sê De Klerk.
AfriForum het aanmaningsbriewe aan die munisipaliteite - waarvan die vullisterreine nie op standaard is nie - gestuur. Die burgerregte-organisasie het aksieplanne en doelwitdatums versoek wat in plek gestel moet word om te verseker dat die vullisterreine wettig en omgewingsvriendelik bestuur word.
Die ouditverslag sal ook aan die Groen Skerpioene oorhandig word vir verdere ondersoek en optrede teen skuldige munisipaliteite.